paragraph_text: Također, promijenjen je i format natjecanja u doigravanju. U doigravanje je ulazilo ukupno osam momčadi, po četiri iz svake konferencije (pobjednik svake divizije i jedna drugoplasirana momčad s najboljim omjerom pobjeda). Utakmica između dva prvaka konferencija, Super Bowl, odlučivala je o osvajaču naslova prvaka NFL-a (dotad je Super Bowl bio više revijalna utakmica koja se igrala od 1966. do 1969. između prvaka NFL i AFL lige).